# Hent-houarn Brest Roazhon

Ul linenn hent-houarn zo etre Roazhon ha Brest, niverennet 420000 en anvadur Réseau Ferré de France (RFF). An tamm eus al linenn Pariz-Brest a zo e Breizh eo e gwirionez.

## Istor

Al linenn-mañ zo bet staliet etre 1857 ha 1865. E miz mae 1857 e voe digoret an troc'had Pariz-Roazhon, e miz Gwengolo 1863 e voe tizhet Gwengamp, ha Brest e 1865.
Etre 1987 ha 1989 e vo tredanaet al linenn. E 1990 e oa 58 tren ha 43 anezhe gant beajourien enne.
Nevesaet eo bet al linenn gant Rannvro Breizh er bloavezhioù 2010.

## Tres

Dre astenn emañ ebarzhet tier-gar al linenn da Bariz hag a zo e Breizh.
* PK = Poent Kilometrek, an hed etre ti-gar Paris-Montparnasse hah ar porzh-houarn e Breizh.
| Porzh-houarn | Kumun | PK |
| Gwitreg | Gwitreg | 335 |
| Al Lanneier | Sant-Albin-al-Lann | 345 |
| Kastell-Bourc'h | Kastell-Bourc'h | 352 |
| Servon | Servon | 357 |
| Noal-Egineg | Noal-ar-Gwilen | 362 |
| Saozon-Sevigneg | Saozon-Sevigneg | 367 |
| Roazhon Linennoù evit Redon, Sant-Maloù, Kastell-Briant | Roazhon | 373 |
| Ar Peniti - Morzhell | Ar Peniti | 385 |
| Brezhiel | Brezhiel | 391 |
| Moñforzh | Moñforzh | 395 |
| Menezalban | Menezalban | 405 |
| Lanvroeneg | Menezalban | 410 |
| Kedilieg | Kedilieg | 415 |
| Kaon | Kaon | 419 |
| Bronn | Bronn | 427 |
| Plened-Yugon | Plened-Yugon | 438 |
| Plestan | Plestan | 446 |
| Lambal Linenn evit Dol | Lambal | 454 |
| Ilfinieg | Ilfinieg | 464 |
| Sant-Brieg Linennoù evit Pondi ha Porzh Al Leger | Sant-Brieg | 474 |
| Lanvealgon | Lanvealgon | 481 |
| Plerneg-Plouvara | Plerneg-Plouvara | 485 |
| Kastellaodren-Plagad | Kastellaodren-Plagad | 491 |
| Gwengamp Linennoù evit Karaez ha Pempoull | Gwengamp | 504 |
| Pederneg-Treglañviz | Pederneg-Treglañviz | 514 |
| Benac'h-Bear | Benac'h-Bear | 519 |
| Tregrom | Tregrom | 525 |
| Plouared - Bro-Dreger Linenn evit Lannuon | Plouared | 530 |
| Plounerin | Plounerin | 539 |
| Ar Pontoù | Ar Pontoù | 545 |
| Plouigno | Plouigno | 553 |
| Montroulez Linenn evit Rosko | Montroulez | 562 |
| Pleiber-Krist | Pleiber-Krist | 571 |
| Sant-Tegoneg | Sant-Tegoneg | 577 |
| Gwimilio | Gwimilio | 581 |
| Landivizio | Landivizio | 589 |
| Ar Roc'h-Morvan | Ar Roc'h-Morvan | 598 |
| Landerne Linenn evit Kemper | Landerne | 603 |
| Ar Forest-Landerne | Ar Forest-Landerne | 608 |
| Kerhuon | Ar Releg-Kerhuon | 614 |
| Ar rodi (serr) Linenn evit Porzh Brest | Ar Releg-Kerhuon | 589 |
| Brest | Brest | 622 |

## Aveadur

Tredanet eo gant 25 000 V – 50 Hz. D'an 23 a viz Ebrel 1987 e oa bet tredanet al linenn eus Roazhon da Sant-Brieg, ha d'an 12 a viz Gwengolo 1989 e voe tizhet Brest
Dre ar reizhiad BAPR (Block Automatique à Permissité Restreinte) ha BAL Block Automatique Lumineux e vez meret ar c'hemennerezh a-hed al linenn.

## Trenioù
### Marc'hoù-du CCFO

Stlejerezioù 030 a veze implijet gant CCFO (Compagnie des Chemins de Fer de l'Ouest) war-dro ar bloavezhioù 1880, met chom a ra da wiriekaat e vezent implijet war al linenn-mañ.
Adalek 1855 e voe implijet ar stlejerezioù 111 Ar re 111 ne c'hellent ket stlejañ trenioù abalamour da ziribinoù serzh war al linenn Roazhon-Brest, setu ma voe implijet marc'hoù-du 121 fardet etre 1860 evit ar re gentañ ha 1888 evit ar re diwezhañ.
Goude-se e voe implijet stlejerezioù mod 220 ; unan anezhe a tizhas 138 km/e e 1889. Ar re 220-500, hag a voe degaset etre 1897 ha 1900, a voe implijet evit mont da Vrest.
Adalek 1896 e vo fardet stlejerezioù dre aezhenn e mod 230.
Da-heul e voe ar marc'hoù-du 231 Pacific, ar re gentañ e Bro-C'hall, hag a voe implijet war al linenn mañ adalek 1908.
* Stlejerez 030
* Stlejerez 111
* Stlejerez 231 E41

## Tremenerezh

Tri rummad tremenerezh a oa e 2008 e oa, hervez 3 rummad tremenerezh.
* Etre 200 000 ha 420 000 den war ar beajoù-mañ : Brest - Landerne ha Sant-Brieg - Roazhon.
* Etre 44 000 ha 200 000 beajer war Landerne - Montroulez, Sant-Brieg - Lambal ha Brest - Roazhon.
* Nebeutoc'h eget 44 000 a dud war ar beajoù penn - dibenn all.

## Gwelet ivez

* THR Breizh
* Tren tizh bras

## Notennoù

* ↑ Blier, Gérard Blier. Nouvelle Géographie ferroviaire de la France – Tome 2 : L'organisation régionale du trafic. Éditions La Vie du Rail, 1993 (ISBN 978-2-902808-43-4)
* ↑ Eleze, eus an diadreñv d'an diaraok : 1 ahel douger, 1 ahel lusker hag 1 ahel douger.
* ↑ Eus an diaraog d'an diadreñv : 2 ahel douger, 3 ahel lusker hag 1 ahel douger.
* ↑ (fr) Observatoire des transports en Bretagne
| Porched hentoù-houarn Breizh Gwelit ar pennadoù hag ar rummadoù diwar-benn an hentoù-houarn Breizh. | Porched an treuzdougerezh – Gwelit ar pennadoù hag ar rummadoù diwar-benn an treuzdougerezh. |